**Zápisnica zo zasadnutia Obecného zastupiteľstva**

**zo dňa 23. 4. 2015**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia
4. Kontrola uznesení
5. Správa hlavného kontrolóra obce za rok 2014
6. Plán kontrol na rok 2015
7. Informácia o úprave platu starostu
8. Kanalizácia v obci Veselé
9. Informácie o výzvach na podávanie projektov z fondov EÚ a SR
10. Rôzne
11. Diskusia
12. Záver
    1. Zasadnutie OZ otvorila V. Šipková, starostka obce. Na zasadnutí bolo prítomných 7 poslancov.
    2. V. Šipková, starostka obce prečítala program zasadnutia. Na zasadnutí obecného zastupiteľstva sa zúčastnili obyvatelia obce Šoka Branislav s manželkou Katarínou Veselé 446, ktorí požiadali starostku obce a obecné zastupiteľstvo o doplnenie programu zasadnutia a riešenie nimi predloženej ústnej žiadosti. Starostka obce navrhla zaradiť tento bod do programu a prednostne ho riešiť. Upravený program zasadnutia bol schválený.
    3. V. Šipková predložila návrh na určenie overovateľov zápisnice poslancov: Luciu Strečanskú a Michala Čekana, zapisovateľka zápisnice Bc. Mária Krátká.
    4. Uznesenia z predchádzajúceho zasadnutia prečítala hlavná kontrolórka obce p. Mária Horinová.
    5. Ústnou žiadosťou p. Branislava Šoku a manž. sa obecné zastupiteľstvo zaoberalo, vyjadrila sa k problému i starostka obce, no riešenie je v kompetencii komisie verejného poriadku.
    6. Správu hlavného kontrolóra obce za rok 2014 predložila hlavná kontrolórka obce p. Mária Horinová. Správa tvorí súčasť zápisnice.
    7. Plán kontrol na rok 2015 predložila hlavná kontrolórka obce p. Mária Horinová. Plán kontrol tvorí súčasť zápisnice.

8. Informáciu o úprave platu starostu obce predložila starostka obce Viera Šipková. Plat starostky obce Veselé je v súlade so zákonom NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov vo výške 1699,00 € mesačne od 1. 1. 2015, vypočítaný podľa § 4 citovaného zákona: priemerná mesačná mzda v hospodárstve SR v roku 2014, t. j. 858,-- € x 1,98 násobok stanovený podľa počtu obyvateľov obce.

9. Starostka obce informovala prítomných o postupe vybavovania stavebného povolenia na výstavbu kanalizácie v obci. Stavebné povolenie bolo vydané OÚ Piešťany, Odborom starostlivosti o životné prostredie dňa 10. 4. 2015, t. č. je zverejnené na úradnej tabuli obce do 27. 5. 2015.

10. Výzvy na podávanie projektov. Starostka informovala poslancov o predpokladaných výzvach na čerpanie finančných prostriedkov z Eurofondov: zníženie energetickej náročnosti obecných budov, kamerové systémy, zberné dvory, výstavba obecných nájomných bytov.

11.Rôzne.

Starostka obce predložila na prejednanie žiadosť Miroslava Rybárika bytom Košariská 239, obvykle bytom Veselé 196 o jednorazový finančný príspevok. Žiadosť tvorí súčasť zápisnice.

Starostka obce predložila na prejednanie ponuku poskytovania právnych služieb Doc. JUDr. Štefana Kočana, PhD., advokáta Advokátskej kancelárie Piešťany. Ponuka tvorí súčasť zápisnice.

Starostka obce informovala prítomných o podanej žiadosti o prijatie dieťaťa Terezy Filovej, Piešťany do materskej školy.

Starostka obce informovala o požiadavke občanov Ing. Mareka Masaroviča s manž. a Romana Duračku o spevnenie miestnej komunikácie pri rod. dome s. č. 453 a novostavbe rodinného domu. Žiadosť tvorí súčasť zápisnice.

Starostka obce informovala prítomných o pripravovaných kultúrno-spoločenských akciách: 30. 4. 2015 stavanie mája, 10. 5. 2015 Deň matiek, 30. 5. 2015 Rafael, 27.6. Veselská gulášpárty.

Starostka obce navrhla poslancom, aby zasadnutia obecného zastupiteľstva boli zvolávané v stredu.

Starostka obce informovala prítomných, že v obci bolo vyzberaných 800 kg obnoseného šatstva a odovzdaných 146 pneumatík. Ďalej informovala o prácach na čistení kanálov a priestranstiev za domami č. 8 a 11, treba odviezť skládky na čistinách a v poli pri soche sv. Rochusa. Vyčistené sú priestranstvá za domom s. č. 104 a 106 a za zdravotným strediskom. Požiadavky od občanov sú aj na triedenie a skládku biologického odpadu (haluzovín), čo by vyriešilo vybudovanie zberného dvora. Zber elektroodpadu je v obci vyriešený, no niektorí občania vyvážali elektroodpad do kontajnerov.

Na zasadnutí obecného zastupiteľstva sa zúčastnila kronikárka obce p. Mária Brezinová a predložila návrh na zápis do obecnej kroniky udalostí ku koncu roka 2014.

12. Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa 23. 4. 2015**

**Uznesenie Obecného zastupiteľstva vo Veselom č. 9/2015**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 23. 4. 2015 s navrhnutou zmenou.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 10/2015**

Obecné zastupiteľstvo vo Veselom

určuje

overovateľov zápisnice poslancov Luciu Strečanskú a Michala Čekana, zapisovateľku zápisnice Bc. Máriu Krátkú.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 11/2015**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 5. 3. 2015.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 12/2015**

Obecné zastupiteľstvo vo Veselom

Berie na vedomie

Plán kontrolnej činnosti hlavného kontrolóra p. Márie Horinovej na rok 2015 a správu o kontrolnej činnosti hlavného kontrolóra obce Veselé za rok 2014.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 13/2015**

Obecné zastupiteľstvo vo Veselom

Berie na vedomie

plat starostky obce podľa zákona NR SR č. 253/1994 Z. z. o právnom postavení a platových pomeroch starostov obcí a primátorov miest v znení zákonov č. 374/1994 Z. z., 172/1998 Z. z., 453/2001 Z. z., 289/2002 Z. z., 460/2008 Z. z. a 154/2011 Z. z. vo výške 1699,00 € mesačne od 1. 1. 2015, vypočítaný podľa § 4 citovaného zákona: priemerná mesačná mzda v hospodárstve SR v roku 2014, t. j. 858,-- € x 1,98 násobok stanovený podľa počtu obyvateľov obce.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 14/2015**

Obecné zastupiteľstvo vo Veselom

Schvaľuje

Poskytnutie jednorázovej sociálnej výpomoci pre maloletú Bibiánu Štangelovú a Claudiu Štangelovú bytom Veselé 196 do rúk žiadateľa Miroslava Rybárika, bytom Košariská 239, obvykle bytom Veselé 196, vo výške 100,00€ formou preplatenia nákupu pre maloleté.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 15/2015**

Obecné zastupiteľstvo vo Veselom

Schvaľuje

Uzatvorenie zmluvy o poskytovaní právnych služieb medzi Obcou Veselé a doc. JUDr. Štefanom Kočanom, PhD., advokátom, Advokátska kancelária, Nitrianska 5, 921 01 Piešťany o poskytovaní právnych služieb v zmysle zákona č. 586/2003 Z. z. v znení neskorších predpisov a na základe osvedčenia o zapísaní do zoznamu advokátov Slovenskej advokátskej komory.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 16/2015**

Obecné zastupiteľstvo vo Veselom

Berie na vedomie

požiadavku občanov Ing. Mareka Masaroviča s manž. Veselé 453 a Romana Duračku, Veselé 392 o spevnenie miestnej komunikácie pri rod. dome s. č. 453 a novostavbe rodinného domu na parcele č. 1681/3.

Prítomných 7 poslancov

Schválilo 7 poslancov

Vo Veselom 23. 4. 2015

Viera Šipková

Starostka obce

Zapísala: Bc. Mária Krátká ........................................

Overovatelia zápisnice:

Lucia Strečanská .......................................

Michal Čekan ......................................